open-index/open-wikipedia-markdown huggingface dataset:
302 v.C.

## Gebeure 
*Antigonus Monophthalmus verloor die stad Akko. Dit word deur Ptolemeus I ingeneem.
*Die Korintiese Bond word saamgestel
*Kassander sluit 'n verbond met Lysimachus nadat hy die vredesvoorwaards van Antigonus gehoor het. Hy poog ook om die ander Diodoche, Ptolemeus en Seleucus in die koalisie te betrek.
*Demetrius is op die Peloponnesos en eis dat hy ingewy word in die Eleusiniese Misterieë.
*Demetrius en Kassander sluit vrede.
*Mithridates I Ktistes stig die koninkryk Pontus in Kappadosië en Paflagonië.  

## Sterftes 
## Verwysings
Reiko Fujita

**Reiko Fujita** (* 2 Julie 1972) is 'n Japannese boogskutter. Sy het aan die Olimpiese Somerspele van 1992 deelgeneem.

## Verwysings
Terushi Furuhashi

**Terushi Furuhashi** (* 6 Februarie 1952) is 'n uitgetrede Japannese boogskutter. Hy het aan die Olimpiese Somerspele van 1988 deelgeneem.

## Verwysings
Takaharu Furukawa

**Takaharu Furukawa** (* 9 Augustus 1984) is 'n Japannese boogskutter. Hy het aan die Olimpiese Somerspele van 2004, 2008, 2012, 2016 en 2020 deelgeneem.

## Verwysings
Kohautia cynanchica

Die **aandblommetjie** (*Kohautia cynanchica*) is 'n eenjarige plant of bossie wat deel is van die *Rubiaceae* familie. Die spesie is inheems aan Angola, Botswana, Mosambiek, Namibië, Suid-Afrika en Zimbabwe. In Suid-Afrika kom die spesie in al die provinsies behalwe die Noord-Kaap voor.

## Bronne 
* REDLIST Sanbi
* Plants of the World Online
Kramat

‘n **Kramat** is die grafkelder vir ‘n heilige in die godsdiens van die Kaapse Maleiers.

## Wie?
In so ‘n grafkelder word mense begrawe wat deur Allah met besondere gawes begenadig is. Hulle was meesal hooggeplaaste Maleiers soos geestelike leiers, volkshelde, wonderdoeners en askete. 

## Oortuiging
Die kramatte rondom Kaapstad vorm ‘n “heilige kring”.  Moslems wat binne hierdie sirkel woon, aanvaar dat volgelinge van Mohammed daar beskerm is teen die gevare van natuurrampe soos brande, hongersnood, epidemies, aardbewings en vloedgolwe. Toegewyde Moslems  maak dikwels in die lente en veral voor 'n hadj 'n pelgrimstog na die kramatte. Daar gaan hulle dan by elke kramat  in gebed en plaas bottels met water gevul by elke graf. Sodoende kry die water helende kragte.

## Ligging
Die volgende persone se kramatte kom in en naby die Kaapse Skiereiland voor -
*teen Seinheuwel:
a. tuan Kaape-ti-low / Sayeed Alawie (ook bekend as Oupa Skaapie),  
b. sjeik Mohammed Hassen
*by Oudekraal:
a. sjeik Noorul Mobeen. Hy het van Robbeneiland ontsnap en langs die stroompie by Bakoven geskuil,  
b.Sayed Jaffer
*by Constantia:
a. sjeik Abdurahman Matebe Shaha (op Klein Constantia),  
b. sjeik Abdul Mutalib (op Clunie),  
c. Sayed Mahmud (op Nova Constantia)
*by Macassar / Faure, Suid-Afrika op die Kaapse Vlakte:
sjeik Joesoef (*Makassar, Celebes, Nederlands-Indië, 1626 - †Kaap die Goeie Hoop, 23 Mei 1699), ‘n politieke banneling aan die Kaap
*op Robbeneiland:
Sayed Abduraghman Motura. Dit is die noordelikste kramat.

## Bibliografie
*Standard Encyclopaedia of Southern Africa, deel 6. Kaapstad: Nasou,  1972. 
*Green, Lawrence G.: I heard the old men say. Secrets of the Cape that has vanished, and little-known dramas on the fringe of living memory. Kaapstad: Howard Timmins, 1964
Enigma-masjien

duimnael|Militêre Model Enigma I, in gebruik vanaf 1930.
Die **Enigma-masjien** is 'n syfertoestel wat in die vroeë tot middel 20ste eeu ontwikkel en gebruik is om kommersiële, diplomatieke en militêre kommunikasie te beskerm. Dit is gedurende die Tweede Wêreldoorlog op groot skaal deur Nazi-Duitsland gebruik, in alle takke van die Duitse weermag. Die Enigma-masjien is as so veilig beskou dat dit gebruik is om die mees hoogs-geheime boodskappe te versleutel.

Die Enigma het 'n elektromeganiese rotormeganisme wat die 26 letters van die alfabet deurmekaar krap. In tipiese gebruik voer een persoon teks op die Enigma se sleutelbord in en 'n ander persoon skryf watter van die 26 ligte bokant die sleutelbord verlig by elke sleuteldruk. As gewone teks ingevoer word, is die verligte letters die syferteks. Deur syferteks in te voer, verander dit terug in leesbare gewone teks. Die rotormeganisme verander die elektriese verbindings tussen die sleutels en die ligte met elke sleuteldruk.

Die sekuriteit van die stelsel hang af van masjieninstellings wat oor die algemeen daagliks verander is, gebaseer op geheime sleutellyste wat vooraf versprei is, en van ander instellings wat vir elke boodskap verander is. Die ontvangstasie sal die presiese instellings wat deur die versendingstasie gebruik word, moet ken en gebruik om 'n boodskap suksesvol te dekripteer.

Terwyl Nazi-Duitsland 'n reeks verbeterings aan die Enigma oor die jare ingebring het, en dit dekripsiepogings belemmer het, het hulle nie verhoed dat Pole die masjien so vroeg as Desember 1932 ontsyfer en boodskappe voor en in die oorlog lees nie. Pole se deel van hul prestasies het die Geallieerdes in staat gestel om Enigma-versleutelde boodskappe as 'n belangrike bron van intelligensie te ontgin. Baie kommentators sê die vloei van Ultra-kommunikasie-intelligensie van die ontsyfering van Enigma, Lorenz en ander kodemasjiene het die oorlog aansienlik verkort en dalk selfs die uitkoms daarvan verander.

## Verwysings
Kohautia amatymbica

***Kohautia amatymbica*** is 'n eenjarige plant wat deel is van die *Rubiaceae* familie. Die spesie is inheems aan Eswatini, Lesotho, Mosambiek, Suid-Afrika en Zimbabwe. In Suid-Afrika kom die spesie in die Gauteng, KwaZulu-Natal, Limpopo, Mpumalanga, Noordwes, Oos-Kaap en die Vrystaat-provinsies voor.

In die Vernon Crookes natuurreservaat in KwaZulu-Natal word neste van die kortstertkoester aangetref op plekke met kort grasland wat deur *Kohautia amatymbiea* gedomineer word.

## Bronne 
* REDLIST Sanbi
* Plants of the World Online
## Verwysings
Kohautia euryantha

***Kohautia euryantha*** is 'n bossie wat deel is van die *Rubiaceae* familie. Die spesie is endemies aan die Demokratiese Republiek die Kongo.

## Bron 
* Plants of the World Online
Ren Hayakawa

**Ren Hayakawa** (* 24 Augustus 1987) is 'n Japannese boogskutter. Sy het aan die Olimpiese Somerspeles van 2012 en 2020 deelgeneem.

## Verwysings
Yuki Hayashi

**Yuki Hayashi** (* 2 Oktober 1984) is 'n Japannese boogskutter. Sy het aan die Olimpiese Somerspeles van 2008 en 2016 deelgeneem.

## Verwysings
2023 Verenigde State Grand Prix

regs|120px

Die **2023 Formule Een Verenigde State Grand Prix** is op 22 Oktober 2023 op die Circuit of the Americas in Austin, Texas gehou. Dit was die agtiende wedren van die kampioenskapseisoen gewees.

## Bande 
Pirelli het die volgende bande in die Verenigde State verskaf:

## Enigste vrye oefening 
Charles Leclerc van Ferrari behaal die een-en-twintigste voorwegspringplek van sy loopbaan, nadat Max Verstappen sy vinnigste tyd van 1:34.718 kwyt is omdat hy buite die baanperke gery het.

## Kwalifisering 
## Snelkwalifisering 
Die uitslag bepaal die roosteropstelling vir die naelren later die dag.

***1** George Russell kry 'n roosterstraf van drie plekke omdat hy Charles Leclerc gehinder het tydens die snelkwalifisering.

## Naelren 
### Naelrenuitslag 
 Max Verstappen teken die vinnigste rondte van 1:39.060 aan, maar sonder 'n ekstra punt.
***1** George Russell het ná die eindpunt 'n straf van vyf sekondes gekry omdat hy Oscar Piastri buite die grense van die baan verbygesteek het en nie na sy posisie teruggekeer het nie, die Australiër is intussen deur Pierre Gasly verbygesteek.
***2** Zhou Guanyu het ná die eindpunt 'n straf van vyf sekondes gekry omdat hy tydens 'n poging om Kevin Magnussen verby te steek, die grense van die baan in draai 15 oorskry het en 'n onregmatige voordeel behaal het.

## Wedren 
### Renuitslag 
 Yuki Tsunoda teken vir die eerste keer in sy loopbaan 'n vinnigste ronde aan en verdien daarmee 'n ekstra punt.
***1** Alexander Albon kry 'n tydstraf van vyftien sekondes omrede hy 'n paar keer buite die baan gery het, dit het egter geen invloed op die finale uitslag nie.
***2** Lewis Hamilton en Charles Leclerc, wat respektiewelik tweede en sesde eindig, word gediskwalifiseer omdat 'n deel van die bodemplaat te veel slytasie toon.

## Puntestand na die Grand Prix 
### Renjaers 
### Vervaardigers 
## Verwysings
Conrad Steenkamp

Dr. **Conrad Steenkamp** (1960 - ) is uitvoerende hoof van die Afrikaanse Taalraad en skrywer. Hy is ’n sosiale antropoloog met ’n agtergrond in prosesfasilitering en die bestuur van kulturele en natuurlike hulpbronne, veral op gemeenskapsvlak.

## Lewensloop 
In 1976 het hy en 'n paar vriende 'n jeuggroep gestig bekend as "South African Youth and Future 2000". Dit het jongmense van verskillende agtergronde bymekaar gebring vir bespreking en meningsuitruiling, 'n ongewone ervaring destyds.

Hy het Suid-Afrika in 1985 verlaat en vir die volgende sewe jaar het hy in München, Duitsland gewoon, en as verkoper in 'n ondergrondse stasie, ‘n Engelse onderwyser gewerk, huisverwer gewerk. Hy het ook 'n draaiboek vir New Constantine Film geskryf. Hy het 'n beurs van die Heinrich-Boell-stigting van die Groen Party gekry, wat hom in staat gestel het om verder in Duitsland en later in Switserland te studeer.

In 1994 het hy teruggekeer na Suid-Afrika, en vir die volgende twee dekades het hy as konsultant gewerk in grondhervorming, gemeenskapsgebaseerde natuurlike hulpbronbestuur, bestuur van beskermde gebiede en Wêrelderfenisgebiede, kultuur- en erfenistoerisme en bemarking. Dit het 'n tydperk van ses jaar as 'n post-doktorale genoot aan die Carnegie Mellon Universiteit ingesluit, waartydens hy 'n internasionale navorsingsnetwerk op die been gebring en bestuur het wat fokus op beskermde gebiedsbestuur en oorgrens beskermde gebiede in Suider-Afrika.

Steenkamp het onlangs in Afghanistan, Nederland en nou die VK gewerk. Sy eerste roman, "Thomas en die gat in die Heelal" is met die Ernst van Heerden-prys vir kreatiewe skryfwerk bekroon.

## Skryfwerk 
*Conrad Steenkamp, Thomas En Die Gat in Die Heelal, Human & Rousseau.  Desember 1994.
*Conrad Steenkamp, April 2022, Gebruik Afrikaans oral – van kuns tot kuberruim! https://www.afrikanerbond.co.za/gebruik-afrikaans-oral-conrad-steenkamp---april-2022
*Conrad Steenkamp, J.B.M Hertzoggedenklesing, Armblankes, armbruines en die SA Akademie, 18 Oktober 2023.

## Verwysings
Yuji Hamano

**Yuji Hamano** (* 6 September 1980) is 'n Japannese boogskutter. Hy het aan die Olimpiese Somerspele van 2000 en 2004 deelgeneem.

## Verwysings
Seiji Hibino

**Seiji Hibino** (* 27 September 1952) is 'n voormalige Japannese boogskutter. Hy het aan die Olimpiese Somerspele van 1972 deelgeneem.

## Verwysings
Bariumhidroksied

**Bariumhidroksied** is 'n sterk basis, wat 'n hidroksied van barium is. dit het die chemiese formule . 

## Termiese stabiliteit
Die watervrye hidroksied is higroskopies en vervloei maklik wanneer dit blootgestel word aan vogtige lug. Die vorm verskeie hidrate en word dikwels verhandel as die oktohidraat .8. Die oktohidraat smelt teen 78°C en verloor 5 watermolekules teen 125°C en vorm die trihidraat.  Teen 180°C word die monohidraat gevorm wat soms ook die vorm is wat kommersieel verhandel word. Die watervrye hidroksied word teen 375°C vrygestel en teen 410°C vind in 'n droë inerte atmosfeer ontbinding na die oksied  plaas.

## Gebruike
Bariumhidroksied word in titrasies van organiese sure gebruik. In teenstelling tot oplossings van natrium- of kaliumhidroksiede bevat bariumhidroksiedoplossings geen karbonaat omrede bariumkarbonaat onoplosbaar is. 

Bariumhidroksied word ook as reagens in organiese sintese gebruik bv. om karboksielsure uit hulle esters vry te stel of 'n nitriel in 'n karboksielsuur te verander.

## Verwysings
Ierse mitologie

duimnael|regs|Die Die Triskell-simbool gereeld gebruik in Ierse mitologie. 
Die **Ierse mitologie** is die mitologie van voorhristelike Ierland. Dit word oorgelewer in middeleeuse tekste wat dikwels in die Ulster-, Finn-, mitologiese en historiese siklusse verdeel word. Daarbenewens is daar volksverhale waarin mitologiese karakters voorkom en 'n aantal tekste wat nie in die vier siklusse geklassifiseer kan word nie.

Die drie belangrikste bronne is die 11de-eeuse *Lebor na hUidre*, die 12de-eeuse *Lebor Laignech* en die *Rawlinson-manuskrip*. Die taal wat in hierdie tekste gebruik word, is egter ouer en dateer waarskynlik uit die 6de eeu.

## Die mitologiese siklus 
Die mitologiese siklus beskryf die geskiedenis van die Tuatha Dé Danann en die koms van die Gael na Ierland. Die beroemdste bron is Lebor Gabála Érenn. Ander verhale sluit in Bodb Derg, Tochmarc Étaíne, Cath Maige Tuireadh en die verhaal van Lir se kinders.

## Ulster-siklus 
Die Ulster-siklus beskryf die geskiedenis van die Ulaid in die regeerperiode van Conchobar mac Nessa en episodes uit die voorafgaande periode. Belangrike karakters sluit onder andere die held Cú Chulainn en Medb, die koningin van Connacht, in. Die verhale speel op verskillende plekke in Ierland af, maar veral rondom die hof van Conchobar in Emain Macha. Die Táin Bó Cúailnge, Togail Bridene Dá Derga en Deirdre-verhaal behoort tot hierdie siklus.

## Finn siklus 
Die Finn-siklus vertel van die held Fionn mac Cumhaill en die fianna. Dit vind hoofsaaklik in Leinster en Munster plaas. In teenstelling met die Ulster-siklus, word die Finn-siklus hoofsaaklik in poësie geskryf.

## Verwysings
Kohautia platyphylla

***Kohautia platyphylla*** is 'n bossie wat deel is van die *Rubiaceae* familie. Die spesie is endemies aan Ethiopië en Somalië.

## Bron 
* Plants of the World Online
Nuwejaarsgeskenk

'n **Nuwejaarsgeskenk** is die geskenk wat gegee word aan die begin van die jaar, verkieslik die 1ste Januarie. Dit is veral in Frankryk (ook in Neder-Bretagne) gebruiklik, en staan bekend as **les étrennes**.
Belangrik: Die **strenna** of **Strenna di Natale** in Italië word egter teen Kerstyd self gegee, so ook die **estrenes** in Katalonië.

### Die Oudheid 
Die hedendaagse *les étrennes* van Frankryk kan teruggevoer word na die *strena* van die Oudromeine. Of liewer dan die Romeinse *mite*. Die Romeine was 'n baie bygelowige volk. Daar word aangevoer dat die Romeine reeds vroeg die behoefte gehad het om hul godsdiens met dié van die staat te verweef (wel met 'n duidelike onderskeid van die *familia*/huisgesin se eie huisgode!), waardeur die deugde van die burger veredel en uitgebou kan word - met name die liefde vir die vaderland. Altare is onder andere opgerig en toegewy aan die eer, trou, ywer, en dapperheid. Veral laasgenoemde moes 'n god(in) bykry. En so ontstaan die tempel vir Strenia of Strenua, in die jare van die legendariese Romulus en Titus Tatius (hoof van die Sabyne), in 'n gewyde woud. En hierdie tempel in die woud word omring deur 'n geheimsinnige plant wat gekweek is, wat baie herinner aan die "maretak" of "mistel" wat deur die druïdes van die Galliërs gekweek is. Hierdie plant is onder andere tydens 'n towenares se besweringe geraadpleeg. En omrede die heroute hul daarmee omkrans het wanneer hul na die vyandelike kampe gegaan het, het die plant later die simbool van dapperheid verkry. Die Romeine het daarom die eerste dag van die jaar op 1 Maart, naamlik *Kalendis Martiis* (vernoem na Mars, die god van oorlog), waarmee die jaar in die tyd van Romulus begin het, hierdie plantjie gaan pluk. Hierdie plantjie het die Romeine dan aan hul opperhoofde gebied, en dan as 'n soort gelukbringer ook onder mekaar uitgedeel. Hierdie plant, ter hulde van die dapperes, is *strena* (waarskynlik na die Sabyns-Romeinse godin self) genoem, wat later in die Franse volksmond *étrennes* sou word.

Romulus se tyd was nie so vreedsaam soos sy opvolger Numa s'n nie. Numa het hom in dié vredestyd besig gehou om die Romeinse kalender te verbeter, deur twee maande, naamlik Januarie en Februarie by die jaarkalender te voeg. Januarie is vernoem na Janus (die tweegesig god van poorte). Maar hoe nou gemaak in 'n tyd van vrede? Die geskenke moes tog nie meer krygsugtige denkbeelde oproep nie. En in stede van die plant, word ander geskenke in sy plek gegee, naamlik vye, dadels en heuning, want die voortekens of voorbodes gaan hierdie soetheid vooraf; sodat die jaar sal loop soos stroop. Dié gebaar kry later muntwaarde: muntstukke word vir mekaar gestuur, maar slegs 'n *as*, 'n bronsmuntstukkie van aanvanklik so 327,45 gram, van weinig waarde. Aan die een kant pryk die gesig van Janus, aan die ander kant die stewe van die skip waarmee Saturnus in Latium sou aangekom het.

## Verwysings
Chroom(III)oksied

**Chroom(III)oksied** is 'n verbinding van chroom in sy +3 oksidasietoestand met suurstof met chemiese formule . Dit is een van verskeie oksiede van chroom: , , ,  en  is ook bekend.

## Kristalstruktuur
Chroom(III)oksied kristalliseer in die trigonale korund-struktuur (D5 in die strukturbericht-klassifikasie).

## Magnetiese eienskappe
Die chroomatoom het 'n [Ar]3d-konfigurasie in 'n hoëspintoestand met 'n magnetiese moment μ=2,48 Bohr-magneton. Die stof is 'n antiferromagneet met 'n Néeltemperatuur van 309K. 

## Chemiese eienskappe
Chroom(III)oksied van met aluminiumpoeier gereduseer word om die metaal vry te stel in 'n termietreaksie analoog aan yster:

:Cr_2O_3(s) + 2Al(s) \xrightarrow{hitte} 2Cr + Al_2O_3

Die oksied is basies maar kan ook amfoteries optree.

Groen  word gevorm as rooi chroom(VI)oksied, wat 'n kragtige oksideermiddel is, in kontak kom met organiese stowwe soos alkohol kom.

Die verbinding vorm 'n volledige reeks mengkristalle met aluminiumoksied (korund) . Die mengskristalle se kleur is rooi vir x0,20. Die eenheidsel se volume volg Vegard se wet en neem lineêr toe van 0,257 tot 0,290 nm.  Korundkristalle wat met chroom gedoteer is :Cr word robyne genoem.

Chroom(III)oksied kan gebruik word om chroomboried te vorm:

:2Cr_2O_3 + 10B\xrightarrow{vakuum; 1500C} 4CrB+ 3B_2O_3

Die verbinding kan met ander metaaloksiede chromiete vorm soos nikkelchromiet. Suurstof kan chemiese damptransport bevorder deurdat teen hoër temperature chroom(VI)oksied in ewewig gevorm word wat effens vlugtig is:

:2Cr_2O_3(s) + 3O_2(g) \leftrightarrows 4CrO_3 (g)
:2NiO + 4CrO_3(g) \xrightarrow{1100C} 2NiCr_2O_4 + 3O_2(g)

## Gebruike
Dit het 'n wye verskeidenheid toepassings soos: katalisators, waterstofberging, slytvastheidsmateriale, kleurstowwe en pigmente, gevorderde kleurmiddels, digitale opnamestelsel, swart matriksfilms, sonkragaanwendings, bedekkingsmateriaal vir termiese beskerming, en elektrochrome materiale.

Dit besit 'n hoë elektriese geleidingsvermoë en word as 'n belangrike vuurvaste materiaal gebruik vanweë sy hoë smelttemperatuur (≈2300 °C) en hoë-temperatuur oksidasieweerstand, hoewel dit swak sintervermoë toon. wat moontlik 'n gevolg van sy lae digtheid is.

## Verwysings
Yukiko Ikeda

**Yukiko Ikeda** (* 15 Julie 1971) is 'n voormalige Japannese boogskutter. Sy het aan die Olimpiese Somerspele van 1992 deelgeneem.

## Verwysings
Yu Ishizu

**Yu Ishizu** (* 8 April 1987) is 'n Japannese boogskutter. Hy het aan die Olimpiese Somerspele van 2012 deelgeneem.

## Verwysings
Erodium acaule

***Erodium acaule*** is 'n plant wat deel is van die Geraniaceae familie.

## Bronnelys 
* Georges Tohme & Henriette Tohme, IIIustrated Flora of Lebanon, National Council For Scientific Research, Second Edition 2014.

## Verwysings
Jaco van der Merwe

**Jaco van der Merwe** is 'n Suid-Afrikaanse musikant, liedjieskrywer, en digter.

## Persoonlike lewe 
Jaco het sy musikale reis in Pretoria, Suid-Afrika begin. Hoewel hy uit ‘n Afrikaanse gesin kom, het Jaco Engelse skole bygewoon. Hy het tydens sy skooljare sy liefde vir taal ontwikkel en begin hy reeds as ‘n tiener om rap en gedigte te skryf.

Jaco kom nie uit 'n musikale familie nie, maar sy vroeë musikale invloede het voortgespruit uit sy eie belangstelling in musiek en die rapkultuur.

## Loopbaan 
Jaco het sedert 1998 Engelse hip-hop en rap geskryf en uitgevoer, met die verhoognaam Ajax, en het in 2005 en 2009 twee solo-albums vrygestel.

In 2009 het Jaco van der Merwe die musiekgroep Bittereinder saam met Peach van Pletzen en Louis Minnaar gestig.

### Digkuns 
* *To Form Trees When They Are Young* (2014)
* *Wat Binne Is* (2018) 

## Verwysings
Lennox Sebe

duimnael|Lennox Sebe
**Lennox Leslie Wongamu Sebe** (26 Julie 1926 – 23 Julie 1994) was hoofminister van die Xhosa- bantoestan van Ciskei, en die land se eerste president, ná sy selfregering in 1972.

Sebe is gebore in Belstone naby King William’s Town, en het aanvanklik as skoolonderwyser gewerk voordat hy in 1954 as 'n skoolhoof aangestel is. In 1968 is Sebe verkies as 'n verteenwoordiger van die Ama Ntinde-stam in die Ciskeise Gebiedsowerheid. Hiermee het hy verantwoordelik geword vir Opvoedkunde en Kultuursake, voordat hy in 1971 na die Landbou-portefeulje geskuif is.

Sebe het die Ciskei Nasionale Onafhanklike Party gestig en Ciskei se eerste verkiesing in Februarie 1973 betwis. Hy is verkies tot die Zwelitsha-kiesers en het hoofregter Mabandla opgevolg om die tweede Hoofminister van Ciskei op 21 Mei 1973 te word. Hy sou toe President word toe Ciskei nominale onafhanklikheid van Suid-Afrika verkry het op 4 Desember 1981. Sebe het homself in 1983 tot lewenslange-president verklaar.

Sebe moes 'n ekonomies-onlewensvatbare staat met 'n bevolking van een miljoen lei, baie van hulle Xhosa wat in die 1970's, tydens Suid-Afrika se vorige bedeling, gedwing is om na die bantoestan te verhuis.

Onmiddellik na onafhanklikheid het Sebe die mag gekonsolideer, wat ondersteun is deur 'n militêre mag van meer as 1000 man sterk. Hy het geen opposisie geduld nie, insluitend gewelddadige betogings teen 'n transitotariefstaking in 1983 (die meeste inwoners het buite die bantoestan gewerk en op openbare vervoer staatgemaak om by die werk te kom). Dieselfde jaar het Sebe se broer, luitenant-generaal Charles Sebe, hoof van Ciskei se intelligensiediens, gepoog om die regering omver te werp. Alhoewel Charles Sebe gearresteer is, het hy in 1986 uit die tronk ontsnap en na die nabygeleë Transkei gevlug, waar hy voortgegaan het om teen die regime te agiteer. In 1987 het hy die ontvoering van Sebe se seun Khwane, wat in Transkei gevange gehou is, georkestreer en geëis dat Sebe politieke gevangenes vrylaat in ruil vir sy seun.

Sebe het Israel by verskeie geleenthede tydens sy presidentskap besoek en 'n handelskantoor in Tel Aviv gestig, wat deur twee Israeli's met bande aan die Gush Emunim Israelse-setlaarbeweging bestuur is. Gedurende hierdie tydperk het die Ciskeise hoofstad Bisho 'n susterstad-ooreenkoms met die nedersettingsgemeenskap van Ariel aan die Wesoewer onderteken. Sebe het eenkeer beweer dat Israel amptelike erkenning aan Ciskei verleen het, hoewel die Israelse ministerie van buitelandse sake dit ontken het. 

Sebe is op 4 Maart 1990 deur 'n militêre staatsgreep onder leiding van brigadier-generaal Oupa Gqozo omvergewerp en van korrupsie en menseregteskendings aangekla.

## Bibliografie 
* Polakow-Suransky, S. (2010) ''The Unspoken Alliance: Israel's Secret Relationship with Apartheid South Africa'', Pantheon Books: New York. .

## Verwysings
Erodium brachycarpum

***Erodium brachycarpum*** is 'n plant wat deel is van die Geraniaceae familie.

## Verwysings 
## Eksterne skakels 
* Fotogalery op berkely.edu
Kohautia huillensis

***Kohautia huillensis*** is 'n eenjarige plant wat deel is van die *Rubiaceae* familie. Die spesie is endemies aan Angola.

## Bron 
* Plants of the World Online
Kohautia

***Kohautia *** is 'n genus van blomdraende plante in die Rubiaceae familie. Die genus is inheems aan Afrika, Asië en Australië.

## Spesies 
Daar is 27 spesies wat tot die genus hoort:

* *Kohautia amatymbica* Eckl. & Zeyh.
* *Kohautia angolensis* Bremek.
* *Kohautia attenuata* (Willd.) I.M.Turner
* *Kohautia australiensis* Halford
* *Kohautia azurea* (Dinter & K.Krause) Bremek.
* *Kohautia caespitosa* Schnizl.
* *Kohautia coccinea* Royle
* *Kohautia confusa* (Hutch. & Dalziel) Bremek.
* *Kohautia cynanchica* DC.
* *Kohautia dolichostyla* Bremek.
* *Kohautia euryantha* Bremek.
* *Kohautia gracilis* (Wall.) DC.
* *Kohautia gracillima* Bremek.
* *Kohautia grandiflora* DC.
* *Kohautia huillensis* Bremek.
* *Kohautia kimuenzae* (De Wild.) Bremek.
* *Kohautia microflora* D.Mantell
* *Kohautia nagporensis* (Brace ex Haines) Santapau & Merchant
* *Kohautia pappii* Bremek.
* *Kohautia platyphylla* (K.Schum.) Bremek.
* *Kohautia pleiocaulis* Bremek.
* *Kohautia quartiniana* (A.Rich.) Bremek.
* *Kohautia ramosissima* Bremek.
* *Kohautia retrorsa* (Boiss.) Bremek.
* *Kohautia socotrana* Bremek.
* *Kohautia subverticillata* (K.Schum.) Mantell
* *Kohautia tenuis* (Bowdich) Mabb.

## Bron 
* Plants of the World Online
Erodium celtibericum

***Erodium celtibericum*** is 'n plant wat deel is van die Geraniaceae familie.

## Verspreiding 
Die spesie is inheems aan Spanje.

## Verwysings
Artificial Intelligence: A Modern Approach

***Artificial Intelligence: A Modern Approach*** (**AIMA**) (Afrikaans: Kunsmatige intelligensie: 'n moderne benadering)  is 'n universiteitshandboek oor kunsmatige intelligensie, geskryf deur Stuart J. Russell en Peter Norvig. Dit is die eerste keer in 1995 gepubliseer en die vierde uitgawe van die boek is op 28 April 2020 vrygestel. Dit word in meer as 1400 universiteite wêreldwyd gebruik  en is "die gewildste kunsmatige intelligensie-handboek ter wêreld" genoem.  Dit word beskou as die standaardteks op die gebied van kunsmatige intelligensie. Die boek is bedoel vir 'n voorgraadse gehoor, maar kan ook gebruik word vir nagraadse vlakstudies met die voorstel om sommige van die primêre bronne by te voeg wat in die uitgebreide bibliografie gelys word. Programme in die boek word in pseudo-kode aangebied met implementerings in Java, Python, Lisp, JavaScript en Scala wat aanlyn beskikbaar is.  Daar is ook nie-ondersteunde implementerings in Prolog, C++, C# en verskeie ander tale.

## Uitgawes 
*1ste 1995, rooi omslag
*2de 2003, groen omslag
*3de 2009, blou buiteblad
*4de 2020, pers omslag

## Verwysings
2023 Meksikostad Grand Prix

Die **2023 Formule Een Meksikostad Grand Prix** is op 29 Oktober 2023 op die Autódromo Hermanos Rodríguez in Meksikostad, Meksiko gehou. Dit was die negentiende wedren van die kampioenskapseisoen gewees en die agtste keer sedert 1992 wat dit in Meksiko plaasgevind het.

## Bande 
Pirelli het die volgende bande aan alle spanne in Meksiko verskaf:

## Vrye oefening 
## Kwalifisering 
Charles Leclerc behaal sy twee-en-twintigste voorwegspringplek van sy loopbaan.

***1** Yuki Tsunoda moes van heelagter wegspring nadat hy sy kwota aan enjinonderdele oorskry het.
***2** Lance Stroll moes vanuit die kuipelaan wegspring omdat daar aan sy motor gewerk is onder *parc fermé*-toestande.
***3** Logan Sargeant kon nie 'n tyd tydens K1 aanteken nie, maar is deur die wedrenbeamptes toegelaat om aan die wedren deel te neem. Hy het ook ’n roosterstraf van 10 plekke gekry vir verbysteek onder ’n geel vlag, maar dit het geen uitwerking gehad nie, aangesien hy in elk geval laaste weggespring het.

## Wedren 
Max Verstappen behaal sy een-en-vyftigste Grand Prix-oorwinning van sy loopbaan.

### Renuitslag 
 Lewis Hamilton ry die vinnigste rondte en verdien daarmee 'n ekstra punt.
**†** Logan Sargeant en Lance Stroll haal nie die eindstreep nie, maar omdat hul 90% van die renafstand afgelê het, word hul wel geklassifiseer.

## Puntestand na die Grand Prix 
### Renjaers 
### Vervaardigers 
## Verwysings
Miki Kanie

**Miki Kanie** (* 4 Desember 1988) is 'n Japannese boogskutter. Sy het aan die Olimpiese Somerspele van 2012 deelgeneem.

## Verwysings
Yukari Kawasaki

**Yukari Kawasaki** (* 14 Desember 1976) is 'n Japannese boogskutter. Sy het aan die Olimpiese Somerspele van 2004 deelgeneem.

## Verwysings
Yuki Kawata

**Yuki Kawata** (* 16 Junie 1997) is 'n Japannese boogskutter. Hy het aan die Olimpiese Somerspele van 2020 deelgeneem.

## Verwysings
Chemiese damptransport

duimnael|Oond met drie temperatuursones
**Chemiese damptransport** is 'n metode in die vastestofchemie waar met 'n temperatuurgradiënt vaste stowwe van een plek na die ander vervoer word. Dit word dikwels gebruik om groot en suiwer enkelkristalle te groei.

Die metode word gewoonlik in 'n oond uitgevoer wat in twee (of meer) sones onderverdeel is waarvan die temperatuur afsonderlik gereël kan word. Die proses vind gewoonlik in 'n glas- of kwartsbuis plaas wat vakuum gepomp word en wat die vaste grondstof aan een kant bevat, saam met 'n transportmiddel, 'n stof wat help om die grondstof vlugtiger te maak. Dit word in 'n vlam verseël en in die oond gelê.  Die beste resultate is wanneer die grondstof by die lae kant van die gradiënt gelê word en die transport na die hoë kant plaasvind, omdat dit verhoed dat onsuiwerhede ook meegetransporteer word. Maar dit hang af van die chemiese prosesse wat gaan plaasvind als die monster die juiste temperatuur bereik het.

duimnael|links|-kristal in die Skylab gegroei met damptransport
Die prinsipe van die metode berus op die feit dat chemiese ewewigte verskuif wanneer die temperatuur verander word. 'n Goeie voorbeeld is die transport van wolfram(IV)oksied (). Dit is hoegenaamd nie vlugtig nie. Met 'n klein hoeveelheid jodium as transportmiddel ontstaan egter 'n ewewig:

: WO_2(s) + I_2(g) \rightleftarrows WO_2I_2(g)

Die produk bevat wolfram en dit is gasvormig. Dit kan dus die leë deel van die ampul bereik wat 'n hoër temperatuur het. Die ligging van die ewewig is nogtans anders daar en dit kan veroorsaak dat  daar teruggevorm word, dikwels in die vorm van pragtige kristalle. Die jodium wat vrygestel word diffundeer weer na die koue kant en die proses kan voortgaan.

## Verwysings
F.E.J. Malherbe

**François Ernst Johannes Malherbe** ook bekend as **Fransie Malherbe** (Paarl 3 Mei 1894 - Stellenbosch 4 Julie 1979) was 'n Suid-Afrikaanse literêre kritikus en skrywer van Afrikaanse en Nederlandse letterkunde.

Malherbe is gebore op sy ouers Willem Daniel Malherbe en Hester Magdalena du Toit se wynplaas naby Paarl.

Hy het Afrikaanse en Nederlandse letterkunde aan die Victoria College, nou Universiteit Stellenbosch, en aan die Universiteit van Amsterdam studeer.
As student in Stellenbosch van Grieks, Latyn, Filosofie en Moderne tale (Nederlands, Duits, Engels en Frans) het Malherbe ook musiekklasse (viool) by Hans Endler geneem, in sy koor gesing en was lid van die universiteit se Debatsvereniging.

Tydens sy studies in Amsterdam (1920-1924) het hy in Frankryk gebly om sy Frans te verbeter, vier maande lank deur Italië getoer en Oostenryk en Hongarye besoek.

Hy was van 1930-1959 Professor aan die Departement Nederlands - Afrikaans aan die Universiteit Stellenbosch.

Malherbe het 'n aktiewe en belangrike rol gespeel in die skepping van die Afrikaanse skryftaal en letterkunde en in die bevordering van kultuur in die algemeen. Hy was mederedakteur van die Woordeboek van die Afrikaanse Taal. Saam met A.H. Jonker en Jacques Malan stig hy die literêre joernaal, Ons Eie Boek, wat hy van 1935 tot 1955 redigeer.

Een van sy assistente en medeskrywers was die digter, Ina Rousseau.

Hy was 'n invloedryke literêre kritikus, wie se resensies gereeld in Die Burger, Die Huisgenoot, Tydskrif vir Wetenskap en Kuns, Koers en Ons Eie Boek verskyn het.

## Persoonlike lewe 
Fransie Malherbe was getroud met Marié Malherbe. Hy was die pa van Fana Malherbe. Isaak de Villiers Malherbe was sy ouer broer.

## Toekennings 
* Stalsprys (1959)
* Erelid van die Suid-Afrikaanse Akademie vir Wetenskap en Kuns (1969)
* Doctor honoris causa, Stellenbosch Universiteit (1975)

## Werke 
* Humor in die Algemeen en sy uiting in die Afrikaanse Letterkunde (1924)
* Die Kortverhaal as Kunsform (1929)
* Moderne Hollandse kortverhale (1931)
* Moderne Vlaamse kortverhale (1935)
* Aspekte van die Afrikaanse literatuur (1940)
* Lewensvorme:: opstelle oor kultuur, kuns en literatuur (1941)
* Klassieke Meesters van die Renaissance (1944)
* Wending en inkeer (1948)
* Blou en grys. 'n Keur van Nederlandse verhale (1949)
* Afrikaanse humorverhale (1951)
* Afrikaanse Lewe en Letterkunde (1958)
* Moderne Afrikaanse uerhaalkuns (1962)
* Bellen blazen, (bloemlesing van Nederlandse kortverhale), (1966), reprint: Tafelberg, (1987)
* Zuid-Afrikaanse letterkunde  (1968)
* Agter die oomblik, (outobiografie), Perskor, (1977)

## Verwysings
Hiroshi Kajikawa

**Hiroshi Kajikawa** (* 3 Maart 1949) is 'n Japannese boogskutter. Hy het aan die Olimpiese Somerspele van 1972 deelgeneem.

## Verwysings
Pentzia argentea

***Pentzia argentea*** is 'n plant en geofiet wat deel is van die *Asteraceae* familie. Die spesie is inheems aan Namibië en Suid-Afrika waar dit in die Noord-Kaap voorkom.

## Bronne 
* REDLIST Sanbi
* Plants of the World Online
Erodium chrysanthum

***Erodium chrysanthum*** is 'n plant wat deel is van die Geraniaceae familie.

## Verspreiding 
Die spesie is inheems aan Griekeland.

## Verwysings
Vivek Ramaswamy

duimnael|Vivek Ramaswamy
**Vivek Ganapathy Ramaswamy** (/vɪˈveɪk rɑːməˈswɑːmiː/;vih-VAYK rah-mə-SWAH-mee; gebore op 9 Augustus 1985) is 'n Amerikaanse entrepreneur en was presidensiële kandidaat in 2023. Hy het Roivant Sciences, 'n farmaseutiese maatskappy, in 2014 gestig.  In Februarie 2023 het Ramaswamy sy kandidatuur vir die nominasie van die Republikeinse Party in die 2024 Amerikaanse presidentsverkiesing verklaar. Hy het sy veldtog in Januarie 2024 opgeskort, ná sy vertoning in die vierde plek in Iowa Republikeinse Party voorverkiesings.

Ramaswamy is in Cincinnati gebore vir Indiese immigrant-ouers. Hy studeer aan Harvard College met 'n baccalaureusgraad in biologie en verwerf later 'n J.D. van Yale Law School. Hy is ook 'n kritikus van omgewings-, maatskaplike en korporatiewe bestuursinisiatiewe. In Augustus 2023 het *Forbes* Ramaswamy se netto waarde op meer as $950 miljoen geraam; sy rykdom kom van biotegnologie en finansiële besighede. 

## Verwysings
Hideki Kikuchi

**Hideki Kikuchi** (* 27 Januarie 1986) is 'n Japannese boogskutter. Hy het aan die Olimpiese Somerspele van 2012 deelgeneem.

## Verwysings
Sayoko Kitabatake

**Sayoko Kitabatake** (* 24 Oktober 1978) is 'n Japannese boogskutter. Sy het aan die Olimpiese Somerspele van 2000, 2004 en 2008 deelgeneem.

Sy het onder haar geboortenaam **Sayoko Kawauchi** (川内 紗代子) deelgeneem by die 2004 Olimpiese Spele.

## Verwysings
Kyoko Kitahara

**Kyoko Kitahara** (* 20 Augustus 1951) is 'n Japannese boogskutter. Sy het aan die Olimpiese Somerspele van 1988 deelgeneem.

## Verwysings
Chroom(III)chloried

**Chroom(III)chloried** is 'n sout van chroom in sy +3 oksidasietoestand met soutsuur. Sy chemiese formule is 

## Kristalstruktuur
Watervrye chroomtrichloried kristalliseer in 'n trigonale struktuur wat die argetipe van die D0-struktuur van die strukturbericht-klassifikasie is. Dit is 'n gelaagde toebroodjiestruktuur met chroomione in oktaëdriese holtes tussen twee chloriedioonlage met digpakking.

Chroom(III)chloried vorm hidrate soos die heksahidraat .6. Dit het 'n romboëdriese, trigonale struktuur (ruimtegroep Rc, nommer 167; a=1183,4; c=1189,9 pm) wat die argetipe van die J2 struktuur van die strukturbericht-klassifikasie is.

Die heksahidraat het twee isomere wat geskryf kan word as .2 wat donkergroen is en .2 wat liggroen is. 

Ontleding met TGA het gewys dat die stowwe albei water en HCl verloor teen hoër temperature en uiteindelik  oplewer pleks van die watervrye chloried.

## Magnetiese en elektriese eienskappe
 is 'n gelaage verbinding met Van der Waals-binding tussen die lae. Dit maak die eienskappe baie anisotroop. Dit is ook moontlik om lae te vervaardig wat uit net een Cl-Cr-Cl-toebroodjie bestaan, analoog aan grafeen en grafiet. Die chroomione het 'n konfigurasie met hoëspintoestand met drie 3d-elektrone (t). In die toebroodjielae is ferromagnetiese ordening, onder T=16K orden die lae antiferromagneties aan mekaar. Die magnetiese moment het 'n waarde dig by die teoretiese

Die materiaal is 'n Mott-isolator as gevolg van sterk exchangekorrelasies in die halfgevulde t-band. Die bandgaping is ongeveer 3,1 eV.

De chloried vorm 'n volledige reeks mengkristalle met  waarin die bandgaping lineêr afneem tot ongeveer 2,5 EV en die T toeneem tot 31K.  Al die meetgegewes van die magnetiese susseptibiliteit kan met 'n Curie-Weiss-wet verklaar word. Die Curie-Weiss-temperatuur Θ neem lineêr toe van 30K vir die chloried na ongeveer 47K vir die bromied. Die magnetiese moment van al die mengkristalle lê dig by die teoretiese waarde van μ=3,87 Bohrmagneton.

## Verwysings
Andy Farrell

**Andrew David Farrell** OBE (gebore op 30 Mei 1975) is 'n Engelse professionele rugbyunie-afrigter en voormalige rugbyliga- en rugbyunie-speler wat sedert 2019 die hoofafrigter van die Ierse nasionale span is.

Farrell het 34 keer vir Groot-Brittanje en 11 vir Engeland in rugbyliga gespeel, waaronder die rugbyligawêreldbekertoernooie van 1995 en 2000, en 8 keer vir Engeland in rugbyunie, waaronder die Rugbywêreldbeker 2007.

Hy was 'n losvoorspeler wat pale toe geskop het in rugbyliga, wat tussen 1991 en 2004 vir Wigan gespeel het en ses kampioenskappe en vier uitdaagtoernooie gewen het, asook talle individuele toekennings. Hy het Wigan, Engeland en Groot-Brittanje gereeld aangevoer. In rugbyunie het hy van 2005 tot 2009 vir Saracens gespeel, meestal as senter.

Nadat hy as speler uitgetree het, het Farrell die afrigter geword van Saracens, Munster, Engeland, Ierland en die Britse en Ierse Leeus.

Hy word in 2019 die hoofafrigter van Ierland. Hy het hulle tot oorwinnings van 2–1 teen Nieu-Seeland in 2022 en die Sesnasies-toernooi in 2023 afgerig. Tydens die Rugbywêreldbeker 2023 het Ierland onder hom die kwarteindstryd gehaal, waar hulle teen die All Blacks vasgeval het.

Hy is die pa van Owen Farrell, die huidige rugbykaptein van Engeland.

## Verwysings 
## Eksterne skakels 
*  Andy Farrell op ESPNscrum
Heksevervolging

[duimnael|Hierdie beeld uit Van Braght se ''Martyr's Mirror'' word dikwels as 'n voorbeeld van heksebrand gebruik. Dit gaan egter oor die teregstelling van [Kettery|ketters, die Dopers Maria van Beckum en haar skoonsuster Ursel (Jan Luyken).]]
**Heksevervolging** het hoofsaaklik betrekking op die vervolging van beweerde hekse. Daarbenewens word die term gebruik vir 'n smeerveldtog teen afwykende menings wat lei tot die meedoënlose vervolging van groepe mense.

Die klassieke tydperk van heksevervolgings in Europa en Noord-Amerika val in die vroeë moderne tydperk tussen omstreeks 1480 en 1700. In hierdie onstuimige tydperk, wat ook die Hervorming en die Dertigjarige Oorlog ingesluit het, is na raming 40 000 tot 100 000 mense as hekse tereggestel. Die laaste teregstellings van hekse in Europa het in die 18de eeu plaasgevind. In Brittanje het die Wet op Heksery van 1735 die vervolging van hekse 'n kriminele oortreding gemaak. In Duitsland was heksery tot die laat 18de eeu deur die wet verbied.

Hedendaagse heksejagte word steeds in Afrika suid van die Sahara, Indië en Papoea-Nieu-Guinee aangemeld. Amptelike wetgewing teen heksery is steeds van krag in Saoedi-Arabië en Kameroen.

## Verwysings
Mpenjatirivier

Die **Mpenjati** is 'n rivier in Suid-Afrika. Dit is geleë in die provinsie KwaZulu-Natal, in die oostelike deel van die land, 600 km suid van Pretoria, die hoofstad van die land. 

Die Mpenjati mond uit in die Indiese Oseaan by die Mpenjati-natuurreservaat. Die strand by die Mpenjati-natuurreservaat word al jare lank deur naturiste gebruik.

Op die noordoewer van die Mpenjatirivier se monding is die kusdorpie Trafalgar uitgelê.

## Verwysings
Owen Farrell

'''Owen Andrew O'Loughlin Farrell''' (gebore op 24 September 1991 in Wigan, Greater Manchester, Engeland) is 'n Engelse professionele rugbyspeler wat as losskakel vir die Premier Rugbyklub Saracens speel en die kaptein van die Engelse nasionale span is. Hy het onder meer tydens die Rugbywêreldbeker 2015, Rugbywêreldbeker 2019 en Rugbywêreldbeker 2023 vir Engeland uitgedraf.

Sedert 2012 het Farrell Engeland internasionaal verteenwoordig. Met meer as 1000 punte in 100 toetse is Farrell een van die hoogste puntemakers in toetsgeskiedenis. Alhoewel losskakel sy voorkeurposisie is, speel hy gereeld binnesenter op toetsvlak. Sy pa, die huidige hoofafrigter van Ierland, Andy Farrell, het beide rugbyunie en rugbyliga vir Engeland gespeel.

Farrel het twee jonger susters, Elleshia en Gracie, en een jonger broer, Gabriel.

## Vroeë lewe 
Farrell het op agtjarige ouderdom rugbyliga in sy tuisdorp begin speel vir Wigan St Patricks. Toe sy pa Andy in 2005 vir Saracens onderteken het, verhuis sy gesin na Harpenden in Hertfordshire, waar Owen op die ouderdom van 13 of 14 vir die eerste keer aan rugbyunie bekendgestel is.

In 2014 het Farrell aan die Guardian-koerant gesê: "Dit was 'n groot verandering. Ek het 14 geword en ek was aanvanklik vasbeslote dat ek nie Wigan wou verlaat nie. Al my vriende was daar en ek was lief vir rugbyliga. Dit was al wat ek nog ooit geken het, en ek was seker dat ek nie van die suidwaartse skuif na Harpenden sou hou nie. Maar ek was later waarskynlik die eerste in die gesin wat gevestig geraak het."

## Persoonlike lewe 
Hy trou in Julie 2018 met sy jarelange vriendin Georgie. Hulle het twee seuns wat in Maart 2019 en Maart 2021 gebore is.

Ondanks sy sukses voel Farrell ongemaklik om die middelpunt van aandag te wees. Die voormalige Engelse hoofafrigter, Stuart Lancaster, het Farrell beskryf as " 'n meer introverte as ekstroverte persoon."

Nadat hy in 2014 deur die spanmaat Danny Care as luidrugtig in sy bevele op die veld beskryf is, het Farrell aan The Guardian gesê: “Dit is goed en deel van my spel. Ek was nog nooit skaam daaroor nie. Maar mens moet seker maak dat jy dit met kennis en prestasie rugsteun."

Farrell vier elke punt wat hy op die veld behaal deur sy wysvingers aanmekaar te koppel om 'n 'JJ' teken te maak, die Joining Jack-saluut. Joining Jack is 'n liefdadigheidsorganisasie gewy aan die behoeftes van lyers aan Duchenne-spierdistrofie. Farrell is ook 'n beskermheer van die Duchenne-spierdistrofie-liefdadigheid in Engeland.

## Loopbaanstatistiek 
### Lys van internasionale drieë 
### Internasionale analise volgens opponent 
Korrek teen 4 Augustus 2023

## Notas 
## Verwysings 
## Eksterne skakels 
*  Owen Farrell op ESPNscrum
Pentzia calcarea

Die **bewerasiekaroo** (*Pentzia calcarea*) is 'n plant wat deel is van die *Asteraceae* familie. Die spesie is inheems aan Botswana, Namibië en Suid-Afrika. In Suid-Afrika kom die plant in die Limpopo, Noord-Kaap, Noordwes en die Vrystaat-provinsies voor en is deel van die Nama-Karoo en Savanne-biome

## Bronne 
* REDLIST Sanbi
* Plants of the World Online
PEN Afrikaans

alt=PEN Afrikaans se kenteken.|duimnael
duimnael| Catherine Amy Dawson Scott, medestigter van PEN International
**PEN Afrikaans** is 'n vereniging wat die belange van Afrikaanse skrywers dien en die Afrikaanse taal, Afrikaanse skryfwerk en geletterdheid bevorder. PEN Afrikaans is 'n lid van PEN Internasionaal.  

PEN is 'n wêreldwye vereniging van skrywers, wat in 1921 in Londen gestig is om vriendskap en intellektuele samewerking tussen skrywers te bevorder. Die vereniging het outonome Internasionale PEN-sentrums in meer as 100 lande. 

Ander doelwitte het ingesluit: om die rol van letterkunde in die ontwikkeling van wedersydse begrip en wêreldkultuur te beklemtoon; om te veg vir vryheid van uitdrukking; en om as 'n kragtige stem op te tree namens skrywers wat geteister, gevange gehou en soms vermoor word vir hul sienings.

## Geskiedenis van PEN Internasionaal 
Die eerste PEN-klub is op 5 Oktober 1921 by die Florence Restaurant in Londen gestig  deur Catherine Amy Dawson Scott, met John Galsworthy as sy eerste president. Die eerste lede het Joseph Conrad, Elizabeth Craig, George Bernard Shaw en HG Wells ingesluit.

PEN Internasionaal het oorspronklik vir "Poets, Essayists, Novelists" gestaan, maar staan nou vir "Poets, Playwrights, Editors, Essayists, Novelists" en sluit skrywers van enige vorm van literatuur in, soos joernaliste en historici.

## Missie 
PEN Afrikaans stel sy missie as volg:

* Om ’n sentrum te vestig en in stand te hou vir Afrikaanse skrywers wêreldwyd.
* Om vir Afrikaans en sy woordkunstenaars ’n vaste en gerespekteerde plek in die internasionale skrywersgemeenskap – soos verteenwoordig deur  PEN International – te verwerf.
* Om die belange van Afrikaans en spesifiek Afrikaanse publikasies te dien.
* Om Afrikaanssprekendes orals  in die wêreld,  veral ook in Namibië, aan te moedig om deel te hê aan ons strewe.  
* Om ons op waardige wyse te beywer vir ’n vaste plek vir Afrikaans in Suid-Afrika. 
* Om die belange van woordkunstenaars te dien ten opsigte van wetgewing, kopiereg, en outeursregte; spesifiek om stelling in te neem teen alle vorme van sensuur.
* Om geletterheid, belangstelling in die Afrikaanse boek en kreatiewe gebruik van Afrikaans op alle vlakke van die gemeenskap te bevorder.
* Om mee te werk aan verwante inisiatiewe, insluitend noue samewerking en gedeelde projekte met South African PEN. 

## Verwysings 
## Eksterne skakels 
*  PEN Afrikaans se webwerf
Masafumi Makiyama

**Masafumi Makiyama** (* 24 Desember 1979) is 'n voormalige Japannese boogskutter. Hy het aan die Olimpiese Somerspele van 2000 deelgeneem.

## Verwysings
Sayami Matsushita

**Sayami Matsushita** (* 1 April 1982) is 'n voormalige Japannese boogskutter. Sy het aan die Olimpiese Somerspele van 2004 deelgeneem.

## Verwysings
Kinue Kodama

**Kinue Kodama** (* 2 Augustus 1972) is 'n Japannese boogskutter. Sy het aan die Olimpiese Somerspele van 1996 deelgeneem.

## Verwysings
Eerste Balkanoorlog

thumb|240px|Tonele uit die oorlog.

Die **Eerste Balkanoorlog** het van Oktober 1912 tot Mei 1913 geduur en het optrede van die Balkanliga (die koninkryke Bulgarye, Serwië, Griekeland en Montenegro) teen die Ottomaanse Ryk behels. Die Balkanstate se gesamentlike leërs het die aanvanklik minder (en aansienlik meer teen die einde van die konflik) en strategies benadeelde Ottomaanse leërs oorrompel en vinnige sukses behaal.

Die oorlog was 'n groot ramp vir die Ottomane, wat 83% van hulle Europese gebiede en 69% van hulle Europese bevolking verloor het. As gevolg van die oorlog het die Liga feitlik al die Ottomaanse Ryk se oorblywende gebiede in Europa verower en verdeel. Daaropvolgende gebeure het ook gelei tot die skepping van 'n onafhanklike Albanië. 

Bulgarye was intussen ontevrede oor die verdeling van die verowerde buit in Masedonië en het sy voormalige bondgenote Serwië en Griekeland op 16 Junie 1913 aangeval. Dit het gelei tot die begin van die Tweede Balkanoorlog.

Gedurende die oorlog is baie burgerlikes, meestal Moslemse Turke, óf gedood óf gedwing om te vlug. Die hoogs verpolitiseerde en ongeorganiseerde eenhede van die Turkse weermag was nie in staat om die burgerlikes in die oorlogsone te ontruim nie. Dit het baie burgerlikes in die besette gebiede weerloos gelaat teen die invallende magte van die Balkanliga. 

Hoewel daar besprekings is oor die presiese getal burgerlike slagoffers, was daar groot veranderings in die demografiese samestelling van die Balkanstreek.

## Verwysings
## Skakels